CELEX: 62015CN0503
Language: el
Date: 2015-09-23 00:00:00
Title: Υπόθεση C-503/15: Αίτηση προδικαστικής αποφάσεως την οποία υπέβαλε το Juzgado de Violencia sobre la Mujer Único de Terrassa (Ισπανία) στις 23 Σεπτεμβρίου 2015 — Ramón Margarit Panicello κατά Pilar Hernández Martínez

14.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 414/19
            
         Αίτηση προδικαστικής αποφάσεως την οποία υπέβαλε το Juzgado de Violencia sobre la Mujer Único de Terrassa (Ισπανία) στις 23 Σεπτεμβρίου 2015 — Ramón Margarit Panicello κατά Pilar Hernández Martínez
   (Υπόθεση C-503/15)
   (2015/C 414/23)
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de Violencia sobre la Mujer Único de Terrassa
   
      Διάδικοι στην υπόθεση της κύριας δίκης
   
   
      Αιτών: Ramón Margarit Panicello
   
      Καθής: Pilar Hernández Martínez
   
      Προδικαστικά ερωτήματα
   
   
               1)
            
            
               Αντίκεινται τα άρθρα 34, 35, 207, παράγραφοι 2, 3 και 4 του νόμου 1/2000 [περί της πολιτικής δικονομίας], που διέπει τη διοικητική διαδικασία για την καταβολή των αμοιβών δικηγόρων και δικαστικών πληρεξουσίων, στο άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης (1), καθόσον δεν υφίσταται δυνατότητα δικαστικού ελέγχου;
               Σε περίπτωση καταφατικής απαντήσεως, είναι ο δικαστικός γραμματέας, στο πλαίσιο της διαδικασίας των άρθρων 34 και 35 του νόμου 1/2000, «δικαστήριο», κατά το άρθρο 267 της Συνθήκης για τη λειτουργία της Ευρωπαϊκής Ένωσης;
            
         
               2)
            
            
               Αντίκεινται τα άρθρα 34 και 35 του νόμου 1/2000 στα άρθρα 6, παράγραφος 1 και 7, παράγραφος 2, της οδηγίας 93/13/ΕΟΚ (2) και στα άρθρα 6, παράγραφος 1, στοιχείο δ', 11 και 12 της οδηγίας 2005/29/ΕΚ (3), καθόσον αποκλείουν τον αυτεπάγγελτο έλεγχο τυχόν καταχρηστικών συμβάσεων ή αθέμιτων εμπορικών πρακτικών που περιέχουν οι συμβάσεις που συνάπτονται μεταξύ δικηγόρων και φυσικών προσώπων τα οποία δρουν για σκοπούς άσχετους προς την επαγγελματική τους δραστηριότητα;
            
         
               3)
            
            
               Αντίκεινται τα άρθρα 34 και 35 του νόμου 1/2000 στα άρθρα 6, παράγραφος 1, 7, παράγραφος 2 και [σημείο 1, στοιχείο π', του παραρτήματος] της οδηγίας [93/13/ΕΟΚ], καθόσον αποκλείουν, για τους σκοπούς της επιλύσεως της διαφοράς, τη διεξαγωγή αποδείξεων στο πλαίσιο της διοικητικής διαδικασίας για την καταβολή των αμοιβών δικηγόρων και δικαστικών πληρεξουσίων (jura de cuentas);
            
         
      (1)  ΕΕ 2000, C 364, σ. 1.
   
      (2)  Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ L 95, σ. 29).
   
      (3)  Οδηγία 2005/29/EK του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚ, 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 2006/2004 του Ευρωπαϊκού Κοινοβουλίου και του Συμβουλίου («Οδηγία για τις αθέμιτες εμπορικές πρακτικές») (ΕΕ L 149, σ. 22).